Streľba v modlitebni
Podozrivý strelec z Hamburgu bol bývalým členom Jehovových svedkov
Foto: TASR/AP
Streľba v modlitebni Jehovových svedkov si vyžiadala osem obetí vrátane podozrivého strelca, ktorý proti sebe obrátil zbraň po príchode polície. Zranených je osem ľudí, z toho štyria sú vo vážnom stave.
Podozrivý páchateľ štvrtkovej streľby v nemeckom meste Hamburg bol bývalým členom náboženskej spoločnosti Jehovovi svedkovia. V piatok to uviedli miestni predstavitelia, informuje TASR podľa správy agentúry AP.
Streľba v modlitebni Jehovových svedkov si vyžiadala osem obetí vrátane podozrivého strelca, ktorý proti sebe obrátil zbraň po príchode polície. Zranených je osem ľudí, z toho štyria sú vo vážnom stave.
Miestny bezpečnostný predstaviteľ povedal, že podozrivý strelec bol 35-ročný nemecký občan Philipp F. Počas útoku vystrelil viac ako 100 nábojov. Príčina streľby nie je známa, no nič nenasvedčuje politickej motivácii.
Podľa šéfa hamburskej polície Martina Meyera mal podozrivý strelec zbrojný preukaz a legálne vlastnil poloautomatickú zbraň. Miestne úrady v minulosti dostali tip, že nie je spôsobilý na držbu strelnej zbrane. Počas kontroly sa však zistilo, že žiadne pravidlá neporušil, dodal Meyer.
Polícia uviedla, že "zrejme nie v dobrom" opustil Jehovových svedkov asi pred 18 mesiacmi, napísala agentúra AFP.
Streľba sa odohrala vo štvrtok večer okolo 21.00 v hamburskej štvrti Gross Borstel. Podľa denníka Hamburger Abendblatt sa v budove, kde sa strieľalo, zišli členovia spoločenstva na týždennom stretnutí zameranom na štúdium Biblie.
"Náboženská komunita je hlboko zarmútená strašným útokom na svojich členov v hamburskej sále po bohoslužbách," uviedla vo vyhlásení miestna spoločnosť Jehovovi svedkovia.
"Niekoľko členov spoločnosti Jehovovi svedkovia sa minulú noc stalo obeťou brutálneho násilia," napísal nemecký kancelár Olaf Scholz na sociálnej sieti Twitter. "Moje myšlienky smerujú obetiam a ich blízkym," dodal.
V Nemecku, kde je vlastníctvo zbraní prísne obmedzené, sú masové streľby zriedkavé.
Dnes treba vedieť
Estónsko zakázalo vstup na svoje územie ruskému patriarchovi Kirillovi
"Je jedným z najväčších podporovateľov a obhajcov Putinovej ideológie," uviedol estónsky minister zahraničných vecí Margus Tsahkna. "Ospravedlňuje a podporuje vojnu proti Ukrajine," dodal.
Bývalého diakona obžalovali zo sexuálneho zneužívania 13-ročného chlapca
Hovorca Košickej arcidiecézy Jaroslav Fabian potvrdil, že Dávida B. odvolali z diakonskej praxe. Má zakázaný verejný výkon diakonskej služby v akejkoľvek forme a v ktorejkoľvek farnosti.
Pápežova druhá noc po operácii bola pokojná
Hlava katolíckej cirkvi je na tekutej diéte a zotavuje sa v súlade s očakávaniami.
"Spovedné tajomstvo je nedotknuteľné v každej zodpovednej demokratickej krajine, u nás ho garantuje zmluva so Svätou stolicou," hovorí katolícky kňaz Anton Ziolkovský. "SaSke a pánovi Žiakovi odkazujem, že radšej sa nechám zavrieť, ale spovedné tajomstvo nikdy nevyzradím."
V programe budúcotýždňového zasadania členov Konferencie biskupov Slovenska je aj voľba hovorcu. Od odchodu bývalého hovorcu Martina Kramaru na pozíciu vikára Žilinskej diecézy uplynie čoskoro jeden rok, slovenskí biskupi sú odvtedy bez hovorcu. (tkkbs, postoj)
Španielska biskupská konferencia zverejnila správu, ktorá obsahuje 927 svedectiev o sexuálnom zneužívaní v cirkevnom prostredí. V rokoch 1945 – 2022 bolo identifikovaných 728 údajných páchateľov, pričom takmer polovica prípadov sa údajne odohrala v školskom prostredí. Biskupi zdôraznili, že cirkev v súčasnosti prevádzkuje viac ako dvesto kancelárií, kde môžu ľudia hlásiť svoje sťažnosti. (cna)
V poľskom meste Spycimierz robia ľudia na procesiu Božieho Tela tradičné kvetinové koberce. Tieto nezvyčajné kompozície sú vyrobené z lupeňov ruží, jazmínu, orgovánu, poľného maku, nevädze, listov papradia a pokosenej trávy. Tradícia slávnych kobercov z Lodže je zapísaná do zoznamu UNESCO.
Spycimierz w Łódzkiem to jedna z niewielu miejscowości w kraju, gdzie procesja Bożego Ciała rozpocznie się dopiero o...Uverejnil používateľ Wiadomości Štvrtok 8. júna 2023
Český kňaz Tomáš Halík bol hlavným rečníkom na ekumenických raňajkách v Európskom parlamente v Bruseli. "Krv nevinných obetí Putinovho zločineckého režimu a utrpenie ukrajinských detí zavlečených do Ruska volá k Pánovi zástupov," povedal Halík. Tiež zdôraznil povinnosť cirkví postaviť sa proti zneužívaniu kresťanskej rétoriky zo strany populistov, nacionalistov a zástancov autoritatívnych štátov. (cirkev.cz)
Bratislavské univerzitné pastoračné centrum v Mlynskej doline oslávilo tento rok 25 rokov svojej existencie. Preto sme sa boli pozrieť v pastoračnom centre, ktoré sa nachádza priamo v najväčšom študentskom meste na Slovensku. Čítajte tu.
"Takýto krok si nedovolili ani komunisti," reaguje šéf KDH Milan Majerský na návrh SaS zrušiť spovedné tajomstvo. "SaS demonštruje, že nie je žiadnou stranou slobody, ale naopak, je stranou obmedzovania náboženskej slobody a zasahovania do základných ľudských práv."